***Hetyefő község Önkormányzata Képviselő-testülete***

***11/2016. /VIII. 31./ önkormányzati rendelete***

***az egészségügyi alapellátási körzeteinek kialakításáról.***

***Hetyefő község Önkormányzata Képviselő-testülete 11/2016. /VIII. 31./ önkormányzati rendelete az egészségügyi alapellátási körzeteinek kialakításáról.***

*Hetyefő Község Önkormányzatának Képviselő-testülete az egészségügyi alapellátásról szóló 2015. évi CXIII. törvény 6. § /1/ bekezdésében kapott felhatalmazás alapján, az Alaptörvény 32. cikk /1/ bekezdés a) pontjában, továbbá Magyarország helyi önkormányzatairól szóló 2011. évi CLXXXIX. törvény 13. § /1/ bekezdés 4. pontjában meghatározott feladatkörében eljárva a következőket rendeli el:*

1. *§*

*A rendelet célja, hogy megállapítja Hetyefő Község Önkormányzata közigazgatási területén a háziorvosi, házi gyermekorvosi, fogorvosi, védőnői ellátás, az alapellátáshoz kapcsolódó ügyeleti ellátás, valamint az iskola-egészségügyi ellátás körzeteinek kialakítását.*

1. *§*

*A rendelet hatálya kiterjed Hetyefő község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.*

1. *§*

 */1/ Hetyefő Község Önkormányzata teljes közigazgatási területe egy háziorvosi körzetet alkot.*

*/2/ A körzet székhelye: Dr. Nagy Zoltán és Tsa Háziorvosi és Szolgáltató BT. /Dr. Nagy Zoltán Imre*

*8346. Gógánfa, Deák F. u. 37.*

1. *§*

*/1/ Hetyefő Község Önkormányzata teljes közigazgatási területe egy házi gyermekorvosi körzetet alkot.*

*/2/ A körzet székhelye: Dr. Nagy Zoltán és Tsa Háziorvosi és Szolgáltató BT. /Dr. Nagy Zoltán Imre*

*8346. Gógánfa, Deák F. u. 37.*

1. *§*

*/1/ Az alapellátáshoz kapcsolódó ügyeleti ellátást az önkormányzat társulási megállapodás keretében látja el.*

*/2/ Az ügyeleti ellátás székhelye: 8330. Sümeg, Kompanik Zsófia u. 11/1.*

1. *§*

*/1/ Hetyefő Község Önkormányzatának teljes közigazgatási területe egy védőnői körzetet alkot.*

*/2/ A körzet székhelye: 8330. Sümeg, Kossuth u. 33.*

1. *§*

*/1/ Hetyefő Község Önkormányzatának teljes közigazgatási területe egy fogorvosi alapellátási körzetet alkot.*

*/2/ Hetyefő Község Önkormányzatának teljes közigazgatási területet a fogorvosi ügyelet vonatkozásában egy fogorvosi körzetet alkot.*

*/3/ A fogorvosi körzet székhelye: 8330. Sümeg, Kompanik Zsófia u. 11/1*

*/4/ A rendelési időn túli fogorvosi ügyelet székhelye: Csolnoky Ferenc Kórház Szájsebészet 8200 Veszprém, Kórház u. 1.*

*/5/ A fogorvosi sürgősségi ellátás (hétvégén és ünnepnapokon) ügyelet székhelye: 8200. Veszprém, Halle utca 5/D*

1. *§*

*Az iskola-egészségügyi ellátás a háziorvos és védőnő együttes szolgáltatásából áll, melyet 8344. Kossuth u. 35. szám alatti orvosi rendelőben biztosítanak.*

1. *§*

*E rendelet 2016. szeptember 01. napján lép hatályba.*

 *Hosszuné Somogyi Mária Bencze Gyöngyi*

 *polgármester jegyző*

*Kihirdetve: Hetyefő, 2016. augusztus 31.*

 *Bencze Gyöngyi*

 *jegyző*